**Toamna**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamnă târzie, ca o boală în trup

Frunzele moarte pe drum se întind

Și e rău și e frig, un tot putrezind

Prin grădini, adunate și arse pe rug

Un soare hain cu dinți friguroși

Cernut prin tonuri, de maro și de gri

Se lasă tăcerea pe alei sângerii

Și totu-i greoi pe ochi somnoroși

Copaci descărnați în topoare se frâng

Sobele, așteaptă, să-i înghită hulpav

Căci gerul se-apropie cu pasul lui grav

Spre cer ofrandă, din hornuri crescând

Totul alunecă tăcut către moarte

Natura-și trăiește, un ciclic sfârșit

Săpându-și mormântul în timpul grăbit

De neaua cea albă va fi acoperit.